CELEX: 62017TN0399
Language: et
Date: 2017-06-28 00:00:00
Title: Kohtuasi T-399/17: 28. juunil 2017 esitatud hagi – Dalli versus komisjon

21.8.2017   
            
            
               ET
            
            
               Euroopa Liidu Teataja
            
            
               C 277/49
            
         28. juunil 2017 esitatud hagi – Dalli versus komisjon
   (Kohtuasi T-399/17)
   (2017/C 277/71)
   Kohtumenetluse keel: inglise
   
      Pooled
   
   
      Hageja: John Dalli (St. Julians, Malta) (esindajad: advokaadid L. Levi ja S. Rodrigues)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               mõista välja hüvitis hagejale tekkinud kahju eest, eelkõige moraalse kahju eest mis esialgse hinnangu kohaselt on 1 000 000 eurot;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Kahju hüvitamise nõude toetuseks esitab hageja kaks väidet õigusvastasuse kohta.
   
            
               1.
            
            
               Esimene väite kohaselt tegutses OLAF õigusvastaselt.
               
                           —
                        
                        
                           OLAFi õigusvastane tegevus seisneb eelkõige järgmises: juurdluse algatamise otsuse õigusvastasus, puudused juurdluste iseloomustustes ja juurdluse ulatuse laiendamise ebaseaduslikkus; tõendite kogumise põhimõtete rikkumine (kaasa arvatud tõendite moonutamine ja võltsimine), kaitseõiguste ja paljude liidu õiguse sätete rikkumine (nt ELTL artikkel 339, määruse (EÜ) nr 1073/1999 artiklid 4 ja 8 ning artikli 11 lõige 7, komisjoni otsuse nr 1999/396 artikkel 4, OLAFi juhiste artikkel 18 ja järelevalvekomitee töökorra artikli 13 lõige 5) nagu ka süütuse presumptsiooni ning isikuandmete kaitse õiguse rikkumine.
                        
                     
         
            
               2.
            
            
               Teise väite kohaselt tegutses komisjon õigusvastaselt.
               
                           —
                        
                        
                           Komisjoni õigusvastane tegevus seisneb hea halduse põhimõtte rikkumises, objektiivse, erapooletu, lojaalse ning sõltumatuse põhimõtet järgiva tegutsemise kohustuse rikkumises ning OLAFI sõltumatuse rikkumises.